paragraph_text: U središtu priča je indijski dječak Mowgli kojeg u džungli odgajaju vukovi, uz pomoć medvjeda Balooa i crne pantere Bagheere. Uče ga Zakonu džungle, odnosno mudrosti i samodostatnosti.<ref>[https://www.britannica.com/topic/The-Jungle-Book The Jungle Book, Encyclopædia Britannica, 18. lipnja 2015.] (pristupljeno 28. siječnja 2018.) Osim Mowglija, ostali likovi su životinje. Međutim, priče se ne bave ponašanjem životinja niti borbom za opstanak u darvinovskom smislu, već ljudskim arhetipovima. Životinje imaju ljudske osobine i uče Mowglija poslušnosti, poštovanju autoriteta, razumijevanju vlastitog mjesta u društvu. Istaknuta je i tema slobode kretanja između različitih svjetova. Priče spadaju u žanr bajke, i među popularnijim su djelima dječje književnosti širom svijeta. Knjiga je organizirana u poglavlja. Svako donosi po jednu priču te dodatak u stihovima koji služi kao epigram.